"Setswana Puo ya Gae (HL)/P2 17 DBE/Ngwanaitseele 2016 NSC DITLHANGWA TSA SETSO Ditshwaelo ka kakaretso: • Go boditswe potso ya TLHAMO le DIPOTSO TSE DIKHUTSHWANE go tswa mo ditlhangweng tsa setso tse di tlhaotsweng monongwaga. • Batlhatlhojwa ba tshwanetse go araba potso e le NNGWE go tswa mo ditlhangweng tsa setso tse ba di ithutileng. • Fa batlhatlhojwa ba itlhophetse go araba potso ya tlhamo mo KAROLONG YA B, ba tshwanetse go araba dipotso tse dikhutshwane mo KAROLONG YA C. • Fa batlhatlhojwa ba itlhophetse go araba dipotso tse dikhutshwane mo KAROLONG YA B, ba tshwanetse go araba potso ya tlhamo mo KAROLONG YA C. POTSO 12: POTSO YA TLHAMO DITLHANGWA TSA SETSO – GS Leeuw le ba bangwe Buisa ditlhangwa tse di latelang ka kelotlhoko, mme o arabe potso. • 'Kilano ya boPekwa le boKgogo' • 'Mogaka Sol Plaatje' O ikaegile ka diteng le semelo sa baanelwa ba naane ya 'Kilano ya boPekwa le boKgogo' le leboko la 'Mogaka Sol Plaatje', kwala tlhamo go netefatsa gore fa motho a lwela selo e le sa gagwe, ga a ke a lapa kgotsa a ineela bonolo. Boleele jwa tlhamo e nne mafoko a a kana ka 400–450. [25] NAANE: 'KILANO YA BOPEKWA LE BOKGOGO' – SJ Malao NOPOLO D 'Bagaetsho maaka ga se lehumo, e bile nnete ke nnete le fa e tena. Batlotlegi ke nnete re phela ka boKgogwana. Fela ke batla gore boKgogo ba re tlhalosetse fano, gona jaanong gore re phele ka eng. Bagaetsho mafoko a kalo.' Ntsu o ne a re: 'Lekgotla re utlwile ka fa boPekwa ba buang ka teng, jaanong ke tlaa kopa Mokoko gore a re tlhalosetse gore boPekwa ba phele ka eng?' Mokoko o ne a ema a re: 'Bagaetsho go a gakgamatsa go utlwa ka fa Pekwa a botsang ka teng. Nna bagaetsho ka re a boPekwa ba phele ka magotlo gonne rona le magotlo ga re nkgisane madi, mme boPekwa le rona re ba madi a le mangwe.' Ntsu o ne a re: 'BoPekwa mafoko ke ao.' BoPekwa ba ne ba ngongorega gore Magotlo ga a tshwarege bonolo ka a tsamaya bosigo. Kgaka o ne a ema a re: 'Bagaetsho a boPekwa ba phele ka mabele.' Fa boKgaka ba sena go tshitshinya gore boPekwa ba phele ka mabele, Magakabe le Magodi a ne a ngongorega gore Bopekwa ba a patikwa le gore ba tlogelwe ba tshele ka Bokgogwana. Morago ga manganga a mantsi Ntsu o ne a re: 'Jaaka ke le modulasetilo wa lekgotla le ke atlhola gore go tloga gompieno boPekwa ba tshele ka mabele le dijalo tse dingwe.' BoKgogo le maeba ba ne ba sa itumelela katlholo e, mme boPekwa ba tswa mo lekgotleng ba hutsafetse. Kwalololo e ileditswe Phetla"